سرکیسیان اننوی اولاراق موسکوایا پوتیندن پول خاهیش ائتمهیه گئتمیشدی.
بو سؤزلری آخار. آز-آ آچیقلاماسیندا سئرژ سرکیسیانین موسکوا سفرینی شرح ائدن پولیتولوق، میللت وکیلی راسیم موسابیوو دئییب. میللت وکیلی وورغولاییب کی، ائرمنیستان پرئزیدئنتینین پوتینله گؤروشمکده ایکی مقصدی وار ایدی:
«سئرژ سرکیسیانین پرئزیدئنتلیک مدتی ۲۰۱۸-جی ایلده بیتهجک. اوستهلیک، اؤلکه پارلامئنتلی ایداره اصولونا کئچدیکدن سونرا ائرمنیستان پرئزیدئنتینین سلاهیتی تامامیله آزالاجاق و حکومته باش ناظر رهبرلیک ائدجک. سرکیسیان دا موسکوایا روسییادا اؤزونه دستک قازانماق و حاکمیتینین اؤمرونو اوزاتماق اوچون گئتمیشدی. دوزدور، روسییا ائرمنیستانا باش ناظر گؤندریب، آنجاق هیسس اولونور کی، موسکوانین بو پوستا آیری بیر نامیزدی ده وار. سرکیسیان دا اننوی اولاراق موسکوایا پوتیندن پول خاهیش ائتمهیه گئتمیشدی.
نهایت، ائرمهنی رهبرین بو سفرینده ایکینجی مقصدی داغلیق قاراباغ کونفلیکتینده روسییادان نؤوبتی دستیی آلماق ایدی. ائرمنیستانین بوندان باشقا ایستیی یوخدور».
قئید ائدک کی، ائرمنیستان پرئزیدئنتی سئرژ سرکیسیان مارتین ۱۵-ده موسکوادا روسییا پرئزیدئنتی ولادیمیر پوتینله گؤروشوب.
ائرمنیستاندا پارلامئنت سئچکیسی آپرئلین ۲-ده باش توتاجاق.
azb_Arab azb_Arab azb_Arab azb_Arab azb_Arab azb_Arab